CELEX: 32021R2061
Language: el
Date: 2021-11-11 00:00:00
Title: Κανονισμός (ΕΕ) 2021/2061 του Συμβουλίου της 11ης Νοεμβρίου 2021 σχετικά με την κατανομή των αλιευτικών δυνατοτήτων που προβλέπονται στο πρωτόκολλο εφαρμογής της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της Ισλαμικής Δημοκρατίας της Μαυριτανίας (2021-2026)

26.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 421/1
               
            
         ΚΑΝΟΝΙΣΜΟΣ (ΕΕ) 2021/2061 ΤΟΥ ΣΥΜΒΟΥΛΙΟΥ
         της 11ης Νοεμβρίου 2021
         σχετικά με την κατανομή των αλιευτικών δυνατοτήτων που προβλέπονται στο πρωτόκολλο εφαρμογής της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της Ισλαμικής Δημοκρατίας της Μαυριτανίας (2021-2026)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η συμφωνία σύμπραξης στον τομέα της αλιείας μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας («Μαυριτανία»), η οποία εγκρίθηκε με τον κανονισμό (ΕΚ) αριθ. 1801/2006 του Συμβουλίου (1), τέθηκε σε προσωρινή εφαρμογή στις 8 Αυγούστου 2008. Το πρωτόκολλό της, με το οποίο καθορίζονται οι αλιευτικές δυνατότητες και η χρηματική αντιπαροχή που προβλέπονται στην εν λόγω συμφωνία, το οποίο τέθηκε σε προσωρινή εφαρμογή την ίδια ημέρα, αντικαταστάθηκε πολλές φορές.
                  
               
                     (2)
                  
                  
                     Το ισχύον πρωτόκολλο της συμφωνίας λήγει στις 15 Νοεμβρίου 2021.
                  
               
                     (3)
                  
                  
                     Στις 8 Ιουλίου 2019, το Συμβούλιο εξέδωσε απόφαση με την οποία εξουσιοδοτούσε την Επιτροπή να αρχίσει διαπραγματεύσεις με τη Μαυριτανία για τη σύναψη νέας συμφωνίας σύμπραξης στον τομέα της βιώσιμης αλιείας και νέου πρωτοκόλλου για την εφαρμογή της εν λόγω συμφωνίας.
                  
               
                     (4)
                  
                  
                     Στο διάστημα μεταξύ Σεπτεμβρίου 2019 και Ιουλίου 2021, πραγματοποιήθηκαν οκτώ κύκλοι διαπραγματεύσεων με τη Μαυριτανία. Οι εν λόγω διαπραγματεύσεις ολοκληρώθηκαν και η συμφωνία σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της Ισλαμικής Δημοκρατίας της Μαυριτανίας («συμφωνία σύμπραξης») και το πρωτόκολλο εφαρμογής της («πρωτόκολλο») μονογραφήθηκαν στις 28 Ιουλίου 2021.
                  
               
                     (5)
                  
                  
                     Σύμφωνα με την απόφαση ST 12392/21 του Συμβουλίου (2), η συμφωνία σύμπραξης και το πρωτόκολλο υπεγράφησαν στις 15 Νοεμβρίου 2021.
                  
               
                     (6)
                  
                  
                     Οι αλιευτικές δυνατότητες που προβλέπονται στο πρωτόκολλο θα πρέπει να κατανέμονται μεταξύ των κρατών μελών για όλη την περίοδο εφαρμογής του πρωτοκόλλου.
                  
               
                     (7)
                  
                  
                     Ο παρών κανονισμός θα πρέπει να τεθεί σε ισχύ το συντομότερο δυνατόν, δεδομένης της οικονομικής σημασίας των αλιευτικών δραστηριοτήτων της Ένωσης στη μαυριτανική αλιευτική ζώνη και της ανάγκης να αποφευχθεί ή να μειωθεί όσο το δυνατόν περισσότερο η διάρκεια διακοπής των εν λόγω δραστηριοτήτων.
                  
               
                     (8)
                  
                  
                     Το πρωτόκολλο θα εφαρμόζεται σε προσωρινή βάση από την ημερομηνία της υπογραφής του, ώστε να καταστεί δυνατή η συνέχιση της άσκησης των αλιευτικών δραστηριοτήτων των σκαφών της Ένωσης. Ως εκ τούτου, ο παρών κανονισμός θα πρέπει να εφαρμόζεται από την ίδια ημερομηνία,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Οι αλιευτικές δυνατότητες που θεσπίζονται στο πρωτόκολλο κατανέμονται μεταξύ των κρατών μελών ως εξής:
            
                        1)
                     
                     
                        Κατηγορία 1 — Σκάφη αλιείας οστρακόδερμων εκτός αστακού και καβουριών:
                        
                                    Ισπανία
                                 
                                 
                                    4 150  τόνοι
                                 
                              
                                    Ιταλία
                                 
                                 
                                    600  τόνοι
                                 
                              
                                    Πορτογαλία
                                 
                                 
                                    250  τόνοι
                                 
                              Στην κατηγορία αυτή, το πολύ 15 σκάφη μπορούν να αναπτύσσονται ταυτόχρονα στα μαυριτανικά ύδατα.
                     
                  
                        2)
                     
                     
                        Κατηγορία 2 — Μηχανότρατες (χωρίς ψυκτικές εγκαταστάσεις) και παραγαδιάρικα βυθού για την αλιεία μαύρου μερλούκιου:
                        
                                    Ισπανία
                                 
                                 
                                    6 000  τόνοι
                                 
                              Στην κατηγορία αυτή, το πολύ τέσσερα σκάφη μπορούν να αναπτύσσονται ταυτόχρονα στα μαυριτανικά ύδατα.
                     
                  
                        3)
                     
                     
                        Κατηγορία 2α — Μηχανότρατες με ψυκτικές εγκαταστάσεις για την αλιεία μαύρου μερλούκιου:
                        Ισπανία:
                        
                                    Μαύρος μερλούκιος
                                 
                                 
                                    3 500  τόνοι
                                 
                              
                                    Καλαμάρι
                                 
                                 
                                    1 450  τόνοι
                                 
                              
                                    Σουπιές
                                 
                                 
                                    600  τόνοι
                                 
                              Στην κατηγορία αυτή, το πολύ έξι σκάφη μπορούν να αναπτύσσονται ταυτόχρονα στα μαυριτανικά ύδατα.
                     
                  
                        4)
                     
                     
                        Κατηγορία 3 — Σκάφη αλιείας βενθοπελαγικών ειδών εκτός μαύρου μερλούκιου με εργαλεία πλην τράτας:
                        
                                    Ισπανία
                                 
                                 
                                    3 000  τόνοι
                                 
                              Στην κατηγορία αυτή, το πολύ έξι σκάφη μπορούν να αναπτύσσονται ταυτόχρονα στα μαυριτανικά ύδατα.
                     
                  
                        5)
                     
                     
                        Κατηγορία 4 — Θυνναλιευτικά γρι γρι (14 000 τόνοι — βάρος αναφοράς):
                        
                                    Ισπανία
                                 
                                 
                                    17  ετήσιες άδειες
                                 
                              
                                    Γαλλία
                                 
                                 
                                    12  ετήσιες άδειες
                                 
                              
                  
                        6)
                     
                     
                        Κατηγορία 5 — Θυνναλιευτικά με καλάμια και παραγαδιάρικα επιφανείας (7 000 τόνοι — βάρος αναφοράς):
                        
                                    Ισπανία
                                 
                                 
                                    14  ετήσιες άδειες
                                 
                              
                                    Γαλλία
                                 
                                 
                                    1  ετήσια άδεια
                                 
                              
                  
                        7)
                     
                     
                        Κατηγορία 6 — Μηχανότρατες-ψυγεία πελαγικής αλιείας:
                        
                                    Γερμανία
                                 
                                 
                                    13 038,4  τόνοι
                                 
                              
                                    Γαλλία
                                 
                                 
                                    2 714,6  τόνοι
                                 
                              
                                    Λετονία
                                 
                                 
                                    55 966,6  τόνοι
                                 
                              
                                    Λιθουανία
                                 
                                 
                                    59 837,6  τόνοι
                                 
                              
                                    Κάτω Χώρες
                                 
                                 
                                    64 976,1  τόνοι
                                 
                              
                                    Πολωνία
                                 
                                 
                                    27 106,6  τόνοι
                                 
                              
                                    Ιρλανδία
                                 
                                 
                                    8 860,1  τόνοι
                                 
                              Κατά την περίοδο εφαρμογής του πρωτοκόλλου τα κράτη μέλη διαθέτουν τον κατωτέρω αριθμό τριμηνιαίων αδειών:
                        
                                    Γερμανία
                                 
                                 
                                    4 
                                 
                              
                                    Γαλλία
                                 
                                 
                                    2 
                                 
                              
                                    Λετονία
                                 
                                 
                                    20 
                                 
                              
                                    Λιθουανία
                                 
                                 
                                    22 
                                 
                              
                                    Κάτω Χώρες
                                 
                                 
                                    16 
                                 
                              
                                    Πολωνία
                                 
                                 
                                    8 
                                 
                              
                                    Ιρλανδία
                                 
                                 
                                    2 
                                 
                              Τα κράτη μέλη ενημερώνουν την Επιτροπή αν ορισμένες άδειες μπορούν να τεθούν στη διάθεση άλλων κρατών μελών.
                        Στην κατηγορία αυτή, το πολύ 19 σκάφη μπορούν να αναπτύσσονται ταυτόχρονα στα μαυριτανικά ύδατα.
                     
                  
                        8)
                     
                     
                        Κατηγορία 7 — Σκάφη πελαγικής αλιείας χωρίς ψυκτικές εγκαταστάσεις:
                        
                                    Ιρλανδία
                                 
                                 
                                    15 000  τόνοι
                                 
                              Σε περίπτωση μη χρησιμοποίησής τους, οι εν λόγω αλιευτικές δυνατότητες μεταφέρονται στην κατηγορία 6 βάσει της κλείδας κατανομής της συγκεκριμένης κατηγορίας.
                        Στην κατηγορία αυτή, το πολύ δύο σκάφη μπορούν να αναπτύσσονται ταυτόχρονα στα μαυριτανικά ύδατα.
                     
                  
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            Εφαρμόζεται από τις 15 Νοεμβρίου 2021 (ημερομηνία υπογραφής του πρωτοκόλλου).
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 11 Νοεμβρίου 2021.
            
               
                  Για το Συμβούλιο
               
               
                  Ο Πρόεδρος
               
               Z. POČIVALŠEK
            
         
         
            (1)  Κανονισμός (ΕΚ) αριθ. 1801/2006 του Συμβουλίου, της 30ής Νοεμβρίου 2006, για τη σύναψη συμφωνίας σύμπραξης στον τομέα της αλιείας μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας (ΕΕ L 343 της 8.12.2006, σ. 1).
         
            (2)  Απόφαση ST 12392/21 του Συμβουλίου, της 11ης Νοεμβρίου 2021, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της Ισλαμικής Δημοκρατίας της Μαυριτανίας καθώς και του πρωτοκόλλου εφαρμογής της (δεν έχει ακόμη δημοσιευθεί στην Επίσημη Εφημερίδα).